افغان ځوانان د بې وزلو ماشونو د روزنې په هڅه کې
میلیونونه افغان ماشومان له زده کړو بې برخې دي او اوس ځینو افغانانو د ماشومانو د ښوونځي د تګ هڅې پیل کړي.
د دې خیریه بسټ بله ځانګړنه دا ښودل کیږي چې هغه ماشومان چې تعلیم ته کېنوي، کورنیو سره یې د خوراکي توکو، ځينې اولیه توکو او یو اندازه پیسو مرسته کوي. د عرج بنسټ مسوول نذیر داوي امریکا غږ ته وویل "د ماشوم کورنۍ نه پوښتنه کوو چې په ورځ کې د څو افغانیو ګټونکی دی، بیا په هره میاشت کې د هغه ګټې معادل د ماشوم کورنۍ ته ورکوو چې هم د هغوی نفقه پرې برابره شي او هم ماشوم بیاځلي کار کولو ته اړه نکړي. له دې سره کونیو سره د خوراکي او ځينې اولیه توکو مرسته هم کوو." اوس مهال ۱۵ ماشومانو د دې بنسټ په مرسته کار پرېښی او د تعلیم له نعمته برخمن شوي. ښاغلی داوي وايي د خپل کار پیل لپاره یې خلکو ته د مرستې غږ کړی "په ټولنې کې مو د خلکو او ملګرو د مرستې غوښتنه کړې. هیله مند یو چې هر ورور او خور په دې برخې کې خپل مسوولیت ادا کړي." هغه وايي د دې کار لویه موخه اوږد مهال راتلونکی په نظر کې نیسي "زموږ فعالیت یوازې د ثواب لپاره ندی بلکې په دې کې د افغانستان راتلونکي ته هم تغییر ورکولی شوو." د دې بنسټ خدماتو کې د سواد آموزۍ (دري، انګرېزي، حساب او قرانکریم) او تربیتي پروګرامونه شامل دي. دا بسټ راتلونکې کې غواړي د افغانستان په نورو ولایاتو کې هم څانګې پرانیزي او همدا ډول کارکونکي ماشومانو ته د تعلیم او تربیې زمينه برابره کړي. په افغانستان کې ګڼ شمېر خیریه بنسټونه د کارکونکو ماشومانو لپاره د تعلیم زمینه برابره کړې خو دا ډول بنسټ چې د هغوی کورنۍ سره مالي او نورې مرستې وکړي لږ ليدل شوي. ، په ټول افغانستان کې څه باندې ۳. ۷ میلیون ماشومان له تعلیم نه بې برخې دي. یونیسف په خپل وروستي راپور کې وايي جګړه، فقر، ټولنیز خنډونه او د د ښوونځيو کمښټ د دې ستونزې عاملونه دي.